మెక్సికో: అమెరికాలోని మెక్సికో తీరంలో శుక్రవారం ఉదయం భారీ భూకంపం చోటుచేసుకుంది. 8.0 తీవ్రతతో మెక్సికో నైరుతి తీరాన్ని మొత్తం వణికించింది. భూకంపం ప్రభావంతో భారీ అలలతో కూడిన సునామీ సంభవించే ప్రమాదం ఉందని అధికారులు 8 రాష్ట్రాల ప్రజలకు హెచ్చరికలు జారీచేశారు. పిజిజియాపన్ పట్టణానికి నైరుతి దిశగా 123 కిలోమీటర్ల దూరంలో భూకంప కేంద్రాన్ని గుర్తించినట్టు అమెరికా జియోలాజికల్ సర్వే వెల్లడించింది. 33 కిలోమీటర్ల అడుగున భూకంపం సంభవించినట్టు వెల్లడించింది. దీనికారణంగా భారీ సునామీ సంభవించే అవకాశాలున్నట్టు పసిఫిక్ సునామీ హెచ్చరికల కేంద్రం పేర్కొంది. భూకంపంతో తీవ్ర భయాందోళనుకు గురైన ప్రజలు ఇళ్ల నుంచి బయటికి పరుగులు తీశారు.మరోవైపు న్యూజిలాండ్ అధికారులు సైతం తీరం వెంబడి సునామీ వచ్చే అవకాశాలున్నాయా లేదా అనే దానిపై సంప్రదింపులు జరుపుతున్నారు. అయితే 12 గంటల ప్రయాణమంత దూరంలో ఉన్నందున న్యూజిలాండ్కు సునామీ వచ్చే అవకాశం లేదని న్యూజిలాండ్ సివిల్ డిఫెన్స్ అండ్ ఎమర్జెన్సీ మంత్రిత్వశాఖ వెల్లడించింది. వేలాది మందిని బలితీసుకున్న 1985 భూకంపం తర్వాత... మళ్లీ అంతటి స్థాయిలో భూకంపం రావడం ఇదే మొదటిసారి అని మెక్సికో అధికారులు చెబుతున్నారు. దాదాపు 90 సెకండ్లపాటు ప్రకంపనాలు తీవ్ర ఆందోళనకు గురిచేసినట్టు ప్రత్యక్ష సాక్షులు వెల్లడించారు.భూకంపం తీవ్రత ఎక్కువగా ఉండడంతో పెద్ద ఎత్తున నష్టం జరిగే అవకాశాలున్నట్టు చెబుతున్నారు. మరిన్ని వివరాలు వెల్లడికావాల్సి ఉంది.
mexico: americaloni mexico teeramlo sukravaaram udayam bhari bhookampam chotuchesukundi. 8.0 teevratato mexico nairuti teeraanni mottam vanikinchindi. bhookampam prabhaavamtho bhari alalatho kuudina sunami sambhavinche pramaadam undani adhikaarulu 8 rashtrala prajalaku heccharikalu jaareechesaaru. pijijiapan pattanaaniki nairuti disagaa 123 kilometerla dooramlo bhookampa kendraanni gurtinchinattu america geological sarve velladinchindi. 33 kilometerla aduguna bhookampam sambhavinchinattu velladinchindi. deenikaaranamgaa bhari sunami sambhavinche avakaasaalunnattu pasific sunami heccharikala kendram perkondi. bhookampamtho teevra bhayandolanuku guraina prajalu illa nunchi bayatiki parugulu teesaaru.marovaipu neusiland adhikaarulu saitam teeram vembadi sunami vache avakasalunnaya leda ane daanipai sampradimpulu jaruputunnaru. ayithe 12 gantala prayaanamanta dooramlo unnanduna neujilaandku sunami vache avakaasam ledani neusiland sivil defens and emergency mantritvasaakha velladinchindi. velaadi mandini baliteesukunna 1985 bhookampam tarvaata... malli antati sthaayilo bhookampam ravadam ide modatisaari ani mexico adhikaarulu chebutunnaru. daadaapu 90 sekandlapaatu prakampanaalu teevra aandolanaku gurichesinattu pratyaksha saakshulu velladinchaaru.bhookampam teevrata ekkuvagaa undadamtho pedda ettuna nashtam jarige avakaasaalunnattu chebutunnaru. marinni vivaraalu velladikavalsi undi.